Interlingue

Occidental (pronunsiada "ocsidental") es un lingua construida par Edgar de Wahl, un mestre e un ofisior de la marina deutx. El publici la lingua en 1922. El ia crea la lingua usante formas de parolas comun en la linguas de Europa ueste. Con un gramatica simple, occidental es fasil lejeda par la plu de europeanes. La lingua ia es multe poplal ante la Gera Mundal Du, con posible sirca du milion parlores. La nom ia es cambiada a interlingue, ma la introdui de interlingua de ALAI, el deveni min conoseda. Oji, a la rede, Occidental deveni de nova plu poplal. El es multe fasil per los ci conose elefen. Occidental es sirca egal fasil lejeda ca elefen per persones european sin preconose de occidental o elefen. Occidental es plu complicada per scrive ca elefen. Per esemplo: en occidental on ave 41 preposadas frecuente, en elefen on ave 22 preposadas frecuente. Occidental no es fonetical e donce min fasil parlada ca elefen.

 Istoria 
alt=|thumb|La prima numero de Kosmoglott (a pos Cosmoglotta), publicida rapida pos la anunsia ce la Liga de Nasiones ia es studiante la problem de un lingua internasional.

 Comensa 
Edgar de Wahl ia anunsia la crea de occidental en 1922 con la prima numero de la jornal Cosmoglotta, publicida en Tallinn (Esti) con la nom Kosmoglott. Occidental ia es un produida de anios de esperimenta personal su la nom Auli (auxiliary language), cual el ia usa entre 1906 e 1921 e cual a pos ia gania la nometa proto-occidental. De Wahl, orijinal un defendor de volapük e, a pos, de esperanto, ia comensa crea occidental pos la vota falida per reformi esperanto en 1894.

De Wahl ia coresponde con otra creores de linguas, entre los la matematiciste italian Giuseppe Peano (creor de Latino sine flexione), de ci ia gania un respeta por la vocabulo internasional, e Waldemar Rosenberger, la creor de Idioma Neutral.

A un ves anunsiada en 1922, occidental ia es cuasi completa. De Wahl no ia intende anunsia la lingua per alga anios, ma el ia deside aselera sua lansa pos escuta ce la Liga de Nasiones ia comensa ja un investiga de la lingua internasional. La prima publica conoseda en occidental,  un libreta titulida Transcendent Algebra per Jacob Linzbach, ia apare corta pos la publici de Kosmoglott.

Occidental ia comensa asembla seguores par sua lejablia, an con un manca completa de gramaticas e disionarios. Du anios a pos, en 1924, de Wahl ia scrive ce el ia es corespondente con sirca 30 persones "en un Occidental bon" an con la manca de material de aprende, e usores de otra linguas ia comensa uni a la promove. La prima disionario, la Radicarium Directiv, un colie de radises de Occidental e sua corespondentes en oto linguas, ia es publicida a la anio seguente. 

 Periodo de Wien e Gera Mundal Du 

 Normi lingual 

 IALA, interlingua e cambia de nom a interlingue 

 Stania e revive 

 Gramatica 
 Nomes 
La plural es indicada par la sufisa -s (pos vocal) o -es (pos multe consonantes).

La nom pote fini en -o per marca la forma mas o -a per marca la forma fema, per persones e animales.

La nom pote es presededa par la article de defini li o par la article de nondefini un.

On espresa la forma posese par presede la nom par de, e la dativa par presede la nom par a.

 Ajetivos e averbos 
Ajetivos no varia. Si nesesada per distingui el de otra categorias de parolas, un ajetivo pote fini con -i. Ma multe sufisas es spesifada per ajetivos e no nesesa la -i: -al, -an, -at, -(í)bil, -esc, -ic, -in, -íssim, -iv, -nd, -ut.

Averbos cual deriva de ajetivos es marcada par ajunta -men a la ajetivo. Multe parolas cual es sola averbos esiste ance.

Ajetivos usada como nomes pote aseta -s o -es per deveni plural.

Per compara:
min... quam - min... ca
plu... quam - plu... ca
minim - la min, minima
maxim - la plu, masima
-issim - la plu, masima
tre - multe, vera
egalmen... quam - tan... como, egal... como
altrimen... quam - otra... ca

 Pronomes 
Pronomes personal:

ElefenSujetoOjetoPronom de poseseAjetivo de posesemeyomemeimitututetuituel (mas)illesuisuel (fema)ellalalo (cosa)itnosnoinosnostrinorvosvuvosvestrivorlos (mas)illosloslorlorlos (fema)ellaslos (jeneral)ili

La pronom nondefinada es on.

Pronomes de indica:

ti - asi/ala
ti-ci - asi
ti-ta - ala
to - asi/ala (neutral)
lo - lo (astrata)

Pronomes de relata e demanda:

qui - ci (sujeto)
quel - cual (jeneral - cosas o persones)
quem - ci (ojeto)
qual - cual tipo (cualias)
quo - cual cosa (cosas)
quant - cuanto

On pote ajunta estas a la pronomes de relata e demanda:

ne- - no
al- - alga
-cunc - cualce

 Verbos 
Tre formas de la verbo es marcada par sufisas:
La infinitivo es marcada par ajunta -r.
La pasada (e la partisipio pasada) es marcada par ajunta -t.
La partisipio presente es marcada par ajunta -nt (o -nte per usa como un averbo).

La forma de comanda es indicada par cade la sujeto.

Otra tempos e aspetas es indicada par particles poneda ante la infinitivo:
La futur es indicada par la particle va.
La ipotesal es indicada par la particle vell.
La forma de cortesia es indicada par la particle ples.
La forma de sujesta ("ortativa") es indicada par la particle mey.

La pasiva es indicada par usa es (en la tempo e aspeta desirada) segueda par la partisipio pasiva (-t).

La aspeta perfeta es creada par usa ha (ave) segueda par la partisipio pasive (-t).

Simil, la aspeta continuante es creada par usa es segueda par la partisipio ativa (-nt).

 Numeros 
Numeros cardinal:

 null, un, du, tri, quar, quin, six, sett, ott, nin, etc.
 zero, un, du, tre, cuatro, sinco, ses, set, oto, nove, etc.
 deci, deciun, decidu , etc.
des, des-un, des-du, etc.
 duant, triant, quarant, etc.
 dudes, tredes, cuatrodes, etc.
 duantun, duantdu, etc.
 dudes-un, dudes-du, etc.
 cent, centun, centdu, etc.
 sento, sento-un, sento-du, etc.
centdeci, centdeciun, centdecidu, etc.
 sento-des, sento-des-un, sento-des-cu, etc.
 centduant, centduantun, etc.
 sento-dudes, sento-dudes-un, etc.
 centtriant, centriantun, etc.
 sento-tredes, sento-tredes-un, etc.
 ducent, etc.
 dusento, etc.
 mill, million, milliarde, billion.
 mil, milion, mil milion, milion milion

Numeros ordinal:

Numeros ordinal es formada par ajunta -ésim:
 unésim, duesim, triesim, etc, deciesim, deciunesim, deciduesim, etc.

Fratales es la mesma, eseta per la cuatro prima:
 un tot, un demi, un ters, un cuart

Multiples:

Multiples es formada par ajunta -uplic (-plic pos vocales):
 unuplic, duplic, triplic, etc, deciplic, deciunuplic, etc.
 duantuplic, centuplic, milluplic, etc.

Grupos:

Grupos es formada par ajunta -ene:
 triene, quarene, quinene, etc.
 decene, deciduene, deciquinene, duantene, centene, millene, etc.
 ma nota: unite, pare!

Veses:

Veses es formada con vez:
 un vez, du vez, tri vez, etc.
 deci vez, duant vez, cent vez, mill vez, etc.

 Leteratur 
197px|right|thumb|Un parte importante del leteratur en interlingue ia es scriveda en sua revista ofisial, Cosmoglotta.
La testos leteratural xef en occidental ia apare en Cosmoglota. On ia ave alga obras, ambos orijinal e traduida, publicida en Interlingue. Otra testos ia apare en la jornal Helvetia ma los ia es min comun. Micri chrestomathie es un esemplo de un obra traduida, un compila de testos fada par Jaroslav Podobský, H. Pášma e Jan Kajš e publicida en 1933.

Alga testos publicida como libros separada:
 Krasina, raconta del subterrania del Moravian carst, publicida en 1938 par Jan Amos Kajš.
 Li astres del Verne, un colie de poesia orijinal publicida par Jaroslav Podobský, en 1935 e 1947.
 Li sercha in li castelle Dewahl e altri racontas, scriveda e publicida par Vicente Costalago en  2021.Li sercha in li castelle Dewahl e altri racontas

 Periodo prima (1921-1927) 
 La periodo de Wien (1927-1949) 
 La periodo de stania (1950-1999) 
 Revive en la interede (1999 asta oji) 

 Un esemplo 
Patre nor, qui es in li cieles.
Mey tui nómine esser sanctificat,
mey tui regnia venir.
Mey tui vole esser fat
qualmen in li cieles talmen anc sur li terre.
Da nos hodie nor pan omnidial,
e pardona nor débites,
qualmen anc noi pardona nor debitores.
E ne inducte nos in tentation,
ma libera nos de lu mal.
Amen.

 Referes 

 Lias esterna 
 Paje ueb xef
 Salute, Jonathan!
 Disionarios

Categoria:LAI
Categoria:Occidental